Vineri va avea loc ședința pentru desemnarea, prin tragere la sorţi, a celor șapte judecători ai Înaltei Curţi de Casaţie şi Justiţie care vor face parte din Biroul Electoral Central pentru alegerile locale și europarlamentare din 9 iunie.
"Preşedintele Înaltei Curţi de Casaţie şi Justiţie aduce la cunoştinţă că în data de 15 martie 2024, orele 13.30, va avea loc şedinţa publică pentru desemnarea, prin tragere la sorţi, a celor 7 judecători ai Înaltei Curţi de Casaţie şi Justiţie care vor face parte din Biroul Electoral Central pentru alegerea membrilor din România în Parlamentul European 2024 şi pentru alegerea autorităţilor administrației publice locale din anul 2024", potrivit unui comunicat de presă.
Şedinţa se va desfăşura la sediul Înaltei Curţi de Casaţie şi Justiţie din Bucureşti.
Alegerile locale și europarlamentare vor avea loc pe data de 9 iunie.